b'\n_START_ARTICLE_\nViorel Filimon\n_START_PARAGRAPH_\nViorel Filimon (n. 4 octombrie 1952, Ploie\xc8\x99ti) este un antrenor rom\xc3\xa2n de tenis de mas\xc4\x83.\n_START_SECTION_\nCarier\xc4\x83 profesional\xc4\x83\n_START_PARAGRAPH_\nViorel Filimon a \xc3\xaenceput practicarea tenisului de mas\xc4\x83 la 15 ani, \xc3\xaen Buz\xc4\x83u, ora\xc8\x99 \xc3\xaen care a copil\xc4\x83rit. A absolvit Facultatea de Nave a Institutului Politehnic din Gala\xc8\x9bi, perioad\xc4\x83 \xc3\xaen care \xc8\x99i-a ob\xc8\x9binut \xc8\x99i carnetul de antrenor. \xc3\x8en Gala\xc8\x9bi f\xc4\x83cea selec\xc8\x9bii \xc3\xaen r\xc3\xa2ndul copiilor \xc8\x99i apoi \xc3\xaei antrena pe holurile Salii Sporturilor. Dup\xc4\x83 terminarea facult\xc4\x83\xc8\x9bii s-a stabilit \xc3\xaen Constan\xc8\x9ba, unde a lucrat o perioad\xc4\x83 la \xc8\x98antierul Naval Constan\xc8\x9ba, dar nu a renun\xc8\x9bat la pasiunea sa, tenisul de mas\xc4\x83. \xc3\x8en 1977 s-a hot\xc4\x83r\xc3\xa2t s\xc4\x83 aleag\xc4\x83 \xc3\xaentre \xc8\x98antierul Naval \xc8\x99i sport \xc8\x99i astfel s-a transferat la \xc8\x98coala Sportiv\xc4\x83 nr. 2 din Constan\xc8\x9ba, ast\xc4\x83zi Liceul Cu Program Sportiv Nicolae Rotaru. Aici, timp de mai multe decenii a lansat genera\xc8\x9bii de campioni._NEWLINE_\xc3\x8encep\xc3\xa2nd cu anul 2004 este antrenorul reprezentativei feminine de tenis de mas\xc4\x83 a Rom\xc3\xa2niei iar \xc3\xaencep\xc3\xa2nd cu anul 2008 este antrenor federal._NEWLINE_Viorel Filimon fost desemnat de c\xc4\x83tre Federa\xc8\x9bia Interna\xc8\x9bional\xc4\x83 de Tenis de Mas\xc4\x83 s\xc4\x83 conduc\xc4\x83, \xc3\xaen iunie 2010, echipa feminin\xc4\x83 World All Star \xc3\xaen meciul disputat \xc3\xaempotriva na\xc8\x9bionalei feminine a Chinei. Evenimentul s-a desf\xc4\x83\xc8\x99urat \xc3\xaen Shanghai iar echipa coordonat\xc4\x83 a fost format\xc4\x83 din Daniela Dodean (Rom\xc3\xa2nia, nr. 20 mondial), Feng Tianwei (Singapore, nr. 2 mondial), Kim Kyung Ah (Coreea de Sud, nr. 5 mondial) \xc8\x99i Ai Fukuhara (Japonia, nr. 9 mondial). Antrenorul const\xc4\x83n\xc8\x9bean a fost nominalizat de c\xc4\x83tre Federa\xc8\x9bia Interna\xc8\x9bional\xc4\x83 de Tenis de Mas\xc4\x83 pentru titlul de antrenorul anului de dou\xc4\x83 ori, \xc3\xaen anul 2015 \xc8\x99i \xc3\xaen anul 2017. \xc3\x8en anul 2015, a fost nominalizat al\xc4\x83turi de al\xc8\x9bi doi antrenori chinezi. Tot \xc3\xaen 2015, a fost premiat de Federa\xc8\x9bia European\xc4\x83 de tenis de mas\xc4\x83 \xc3\xaen timpul Campionatului European care a avut loc \xc3\xaen Rusia. \xc3\x8en anul 2017, al\xc4\x83turi de acesta au mai fost nominaliza\xc8\x9bi Yu Harimoto - tat\xc4\x83l \xc8\x99i antrenorul lui Tomokazu Harimoto, care la 14 ani \xc3\xaen luna septembrie 2017, se afla pe locul 13 ITTF, \xc8\x99i Jorg Rosskopf - antrenorul lotului masculin al Germaniei._NEWLINE_\xc3\x8en anul 2017, cu Viorel Filimon antrenor coordonator, echipa feminin\xc4\x83 a Rom\xc3\xa2niei (Elizabeta Samara, Daniela Dodean Monteiro, Bernadette Sz\xc5\x91cs, Adina Diaconu \xc8\x99i Irina Ciobanu) a cucerit medalia de aur pe echipe la Campionatul European din Luxemburg, desf\xc4\x83\xc8\x99urat \xc3\xaen luna septembrie._NEWLINE_A participat, \xc3\xaen calitate de antrenor, la patru edi\xc8\x9bii ale Jocurilor Olimpice: Atena, Beijing, Londra, Rio de Janeiro._NEWLINE_Meritele deosebite \xc3\xaen dezvoltarea tenisului de mas\xc4\x83 i-au fost recunoscute de catre Federa\xc8\x9bia European\xc4\x83 de Tenis de Mas\xc4\x83 (European Table Tennis Organisation) prin acordarea \xc3\xaen anul 2015 a Insignei de Onoare (Badge of Honor).\n_START_SECTION_\nMedalii ob\xc8\x9binute ca antrenor\n_START_PARAGRAPH_\nCampionatele Europene de seniori - medalii de aur:_NEWLINE_-2005 echipe feminin_NEWLINE_-2005 dublu feminin Mihaela Stef-Tamara Boros_NEWLINE_-2009 dublu feminin Elizabeta Samara - Daniela Dodean_NEWLINE_-2011 dublu feminin Elizabeta Samara - Daniela Dodean_NEWLINE_-2011 dublu mixt Andrei Filimon- Elizabeta Samara_NEWLINE_-2012 dublu mixt Andrei Filimon- Elizabeta Samara_NEWLINE_-2015 simplu feminin Elizabeta Samara_NEWLINE_-2017 echipe feminin_NEWLINE_Campionatele Europene Seniori- medalii de argint_NEWLINE_-2005 simplu Mihaela Stef_NEWLINE_-2010 echipe feminin_NEWLINE_-2011 echipe feminin_NEWLINE_-2011 dublu feminin Elizabeta Samara - Daniela Dodean_NEWLINE_-2013 echipe feminin_NEWLINE_-1988 simplu feminin Otilia B\xc4\x83descu_NEWLINE_Campionatele Europene Seniori \xe2\x80\x93 medalii de bronz_NEWLINE_-1988 dublu feminin Otilia Badescu- Maria Alboiu_NEWLINE_-1988 dublu mixt Kalinikos Kreanga \xe2\x80\x93 Otilia B\xc4\x83descu_NEWLINE_-2008 echipe feminin_NEWLINE_-2009 dublu mixt Andrei Filimon- Elizabeta Samara_NEWLINE_-2010 dublu fete Elizabeta Samara - Daniela Dodean_NEWLINE_-2013 dublu mixt Andrei Filimon- Elizabeta Samara\n_START_SECTION_\nDistinc\xc8\x9bii ob\xc8\x9binute\n_START_PARAGRAPH_\n1991 Antrenor emerit_NEWLINE_2005 Ordinul \xe2\x80\x9eMeritul Sportiv\xe2\x80\x9d'